text: [{"text_idx": "#000001", "text": "O\u0301vissa undan Opec fundi i\u0301 dag"}, {"text_idx": "#000002", "text": "Limalondini i\u0301 OPEC+ fara a\u0301 fundi i\u0301 dag at taka st\u00f8\u00f0u til, um oljuframlei\u00f0slan skal l\u00e6kka fyri at fa\u0301a oljupri\u0301s at h\u00e6kka. Saudi Arabia og Russland draga hv\u00f8r si\u0301na li\u0301nu."}, {"text_idx": "#000003", "text": "O\u0301semja er i\u0301 Opec+ felagsskapinum, har Saudi Arabia og Russland ikki draga somu li\u0301nu. Saudi Arabia vil l\u00e6kka oljuframlei\u00f0sluna. Russland vil var\u00f0veita hana. Eyglei\u00f0arar skuldseta Russland fyri ikki at halda seg til l\u00e6kkingina, sum var\u00f0 gj\u00f8rd i\u0301 apri\u0301l."}, {"text_idx": "#000004", "text": "No\u0301gv hevur veri\u00f0 gitt undan fundinum i\u0301 Opec felagsskapinum i\u0301 dag. Eyglei\u00f0arar halda, at ta\u00f0 er ikki o\u0301m\u00f8guligt, at Opec fer at l\u00e6kka framlei\u00f0sluna enn einafer\u00f0."}, {"text_idx": "#000005", "text": "Hetta ver\u00f0ur gj\u00f8rt fyri at skunda undir eina h\u00e6kking av oljupri\u0301sinum, sum er l\u00e6kka\u00f0ur i\u0301 seinastuni. Ta\u00f0 ljo\u0301\u00f0ar, at oddalondini i\u0301 felagsskapinum Saudi Arabia og Russland eru o\u0301samd um, hvat er r\u00e6ttast at gera. I\u0301 apri\u0301l var\u00f0 avgj\u00f8rt at l\u00e6kka framlei\u00f0sluna, og u\u0301rsliti\u00f0 gj\u00f8rdist, at pri\u0301surin h\u00e6kka\u00f0i. Si\u0301\u00f0ani er hann l\u00e6kka\u00f0ur munandi, og ti\u0301 vilja fleiri lond i\u0301 Opec l\u00e6kka framlei\u00f0sluna enn einafer\u00f0."}, {"text_idx": "#000006", "text": "Fleiri Opec lond eru o\u0301n\u00f8gd vi\u00f0, at Russland ikki heldur gj\u00f8rdar avtalur um l\u00e6kking av framlei\u00f0sluni, sum stri\u0301\u00f0ir beinlei\u00f0is i\u0301mo\u0301ti royndunum hja\u0301 Saudi Arabia at kunna a\u0301virka oljupri\u0301sin, solei\u00f0is at hann ver\u00f0ur a\u0301 einum st\u00f8\u00f0i uppa\u0301 81 dollarar fyri tunnuna. Ta\u00f0 er \u201cbreakeven\u201d hja\u0301 Saudi Arabi tvs. at ein oljupri\u0301sur ni\u00f0anfyri 81 dollarar merkir, at landi\u00f0 framlei\u00f0ir vi\u00f0 undirskoti skrivar heimasi\u0301\u00f0an Oilprice."}, {"text_idx": "#000010", "text": "Altjo\u0301\u00f0a orkustovnurin IEA sigur, at Russland higartil ikki hevur hildi\u00f0 avtaluna, sum var\u00f0 gj\u00f8rd i\u0301 Opec um ein framlei\u00f0slul\u00e6kking uppa\u0301 500.000 tunnur um dagin. Russland er enta\u0301 i\u0301 fer\u00f0 vi\u00f0 at sannf\u00f8ra onnur lond i\u0301 Opec um ikki at broyta framlei\u00f0sluna, ti\u0301 landi\u00f0 er n\u00f8gt vi\u00f0 verandi oljupri\u0301s, sum liggur um 75 dollarar fyri tunnuna i\u0301 l\u00f8tuni. I\u0301 farnu viku seg\u00f0i russiski forsetin Vladimir Putin, at oljupri\u0301surin nu\u0301 hev\u00f0i rokki\u00f0 eitt fi\u0301ggjarliga r\u00e6tt st\u00f8\u00f0i."}, {"text_idx": "#000013", "text": "Eyglei\u00f0arar siga, at um Saudi Arabia gevur eftir yvirfyri Russlandi i\u0301 hesum a\u0301lvarsliga ma\u0301li, kann henda, at pri\u0301surin fer at l\u00e6kka enn meira, og at a\u0301liti\u00f0 a\u0301 Opec fer at l\u00e6kka enn meira skrivar Oilprice."}, {"text_idx": "#000015", "text": "Mest lisi\u00f0 a\u0301 orkan.fo Gr\u00f8nt ljo\u0301s til enn eina vindmylnulund i\u0301 Hetlandi Uttanlands Fra\u0301 banni av oljufy\u0301rum til ve\u00f0urlagslo\u0301g Innanlands Gr\u00f8nt vegakort skal flyta nor\u00f0urlendskt mentanarli\u0301v fram a\u0301 eina gr\u00f8nari lei\u00f0 Innanlands Landi\u00f0 sparir 40 prosent av oljuny\u0301tsluni burtur Innanlands Danir seta forbo\u00f0 fyri koyring vi\u00f0 gomlum dieselbilum Uttanlands Navigare a\u0301rsins virki Innanlands Tummas Justinussen hei\u00f0ra\u00f0ur fyri a\u0301rsins Vinnua\u0301tak Innanlands Gr\u00f8nt ljo\u0301s til Rosebank u\u0301tbygging f\u00e6r \u00f8\u00f0i i\u0301 grindina Uttanlands"}, {"text_idx": "#000016", "text": "Gr\u00f8nt ljo\u0301s til enn eina vindmylnulund i\u0301 Hetlandi"}, {"text_idx": "#000017", "text": "Fra\u0301 banni av oljufy\u0301rum til ve\u00f0urlagslo\u0301g"}, {"text_idx": "#000018", "text": "Gr\u00f8nt vegakort skal flyta nor\u00f0urlendskt mentanarli\u0301v fram a\u0301 eina gr\u00f8nari lei\u00f0"}, {"text_idx": "#000019", "text": "Landi\u00f0 sparir 40 prosent av oljuny\u0301tsluni burtur"}]